
Изх.№ 61-00-515/12.09.2024 г.
ДО

ОБЩИНСКИ СЪВЕТ ЗЛАТОГРАД 

Относно: Връщане на Решение № И 209/30.08.2024 г. на Общински съвет Златоград  по реда на чл.45, ал.5 от ЗМСМА
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № И 209/30.08.2024 г., Общински съвет Златоград, във връзка с молба с вх. № ОС-737/24.07.2024г. от „Е***“ *** за закупуване на терен, върху който е разположена сграда за тапицерски услуги и на основание чл.8, ал.1 от Закона за общинската собственост е възложил на Кмета на Община Златоград да предприеме съответната законова процедура за продажба на терена, върху който е разположена сграда за тапицерски услуги, представляващ част от ПИ 31111.35.376 по КК на гр. Златоград, за който се отрежда УПИ XIII – парк и обществено обслужване, кв.46 по ПУП на гр. Златоград.
На основание чл.45, ал.5 от ЗМСМА, връщам за ново обсъждане и за отмяна на Решение № И 209/30.08.2024 г. на Общински съвет Златоград, поради следните мотиви: 
Съгласно договор за наем № ** от 14.02.2019г. „Е****“ *** е наемател на терен с площ 86кв.м., представляващ част от ПИ 31111.35.376 по КК на гр. Златоград за който се отрежда УПИ XIII – парк и обществено обслужване, кв.46 по ПУП на гр. Златоград, с предназначение за поставяне на преместваем обект – павилион за тапицерски услуги. 


Преместваем павилион – Тапицерски цех, с площ 86 кв.м. в УПИ XIII – парк и обществено обслужване, кв.46 по ПУП на гр. Златоград /ПИ с идентификатор 31111.35.376 по КК/ е поставен, съгласно Разрешение за поставяне № 3 от 14.03.2019г. и договор за наем № 26/ 14.02.2019г. за временно ползване на общински терен с площ 86кв.м., представляващ част от ПИ 31111.35.376 по КК на гр. Златоград.

В §5, т. 80 от Допълнителните разпоредби на Закона за устройство на територията се съдържа дефиниция на преместваем обект, съгласно която „Преместваем обект“ е обект, който няма характеристиките на строеж и може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и/или възможността да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/или премахването му не изменя трайно субстанцията или начина на ползване на земята, както и на обекта, върху който се поставя или от който се отделя. През 2019 г. към дефиницията е добавено и второ изречение, съгласно което преместваемият обект може да се закрепва временно върху терена, като при необходимост се допуска отнемане на повърхностния слой, чрез сглобяем или монолитен конструктивен елемент, който е неразделна част от преместваемия обект и е предназначен да гарантира конструктивната и пространствена устойчивост на обекта и не може да служи за основа за изграждане на строеж.

Преместваемите обекти не се нанасят в кадастралната карта, тъй като не представляват обект на кадастъра съгласно чл. 23 от Закона за кадастъра и имотния регистър. Обект на кадастъра е сграда, включително такава, изградена в груб строеж. Дефиницията на §1, т.1б от ДР на ЗКИР за сграда я определя като самостоятелен строеж, а преместваемите обекти не представляват строежи.
Редът за разпореждане с имоти и вещи - частна общинска собственост е регламентиран с нормата на чл. 35 от ЗОС. По общо правило то се извършва от кмета на общината чрез публичен търг или публично оповестен конкурс, след решение на общинския съвет (чл. 35, ал. 1 от ЗОС). Изключение от това правило е предвидено в ал. 3 на чл. 35 ЗОС, при заявено желание от собственика на законно построена върху общинския имот сграда - в този случай продажбата на земята - частна общинска собственост се извършва от кмета на общината без търг или конкурс по ред, определен в наредбата по чл. 8, ал. 2. Въз основа на законовата делегация е приета Наредба за реда за придобиване, управление и разпореждане с общинско имущество. С разпоредбата на чл. 46 от същата е предвидена възможност лицата, собственици на законно построена сграда върху общинска земя - урегулиран поземлен имот или поземлен имот в урбанизираната територия на общината, да придобият тази земя  без търг или конкурс, като подадат до кмета на общината заявление, придружено от съответните документи, доказващи собственост и законност на сградата.

В настоящият случай павилион за тапицерски услуги е преместваем обект, който няма характеристика на строеж и може след отделянето му от повърхността и от мрежите на техническата инфраструктура да бъде преместван в пространството, без да губи индивидуализацията си.
С писмо с изх. № 53-00-549/04.07.2024г. е отправено едномесечно предизвестие за прекратяване на договор за наем № 26 от 14.02.2019г.
След проведени разговори с наемателя е изготвена схемата за поставяне по чл.56 от ЗУТ, одобрена от Главния архитект на Община Златоград за поставяне на павилиона в терен в ПИ 31111.35.465 по КК на гр. Златоград.

С писмо с изх. № 94-00-2968/28.08.2024г. е отправено предложение за предоставяне на терен в ПИ 31111.35.465 по КК на гр. Златоград /зад блок 188, по ул. „България“ – в двора на бившата „Градска търговия“/ и ситуиран, както е посочено, в схемата за поставяне по чл.56 от ЗУТ, одобрена от Главния архитект на Община Златоград, при запазване на условията на договора за наем № 26 от 14.02.2019г.
Видно от горните мотиви, липсва законова процедура за продажба на терена, върху който е разположен павилион за тапицерски услуги, представляващ част от ПИ 31111.35.376 по КК на гр. Златоград, за който се отрежда УПИ XIII – парк и обществено обслужване, кв.46 по ПУП на гр. Златоград. 
Предлагам Общински съвет Златоград да отмени свое Решение № И 209/30.09.2024г., да обсъди и приеме следния проект на 
РЕШЕНИЕ

Във връзка със становище с вх. № ………………………г. на Кмета на Община Златоград и на основание чл.45, ал.9 от ЗМСМА,  Общински съвет Златоград
РЕШИ:

Отменя свое Решение № И 209/30.08.2024 г.  
Приложение: 

1. Договор за наем № 26/14.02.2019г.;

2. Разрешение за поставяне №3 от 14.03.2019г.;
3. Писмо с изх. № 53-00-549/04.07.2024г. на Общинска администрация Златоград;

4. Писмо с изх. № 53-00-2868/28.08.2024г. на Общинска администрация Златоград, ведно със схема за поставяне.
С уважение,

МИРОСЛАВ ЯНЧЕВ
Кмет на Община Златоград

ЗЦ/



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

